Cuneiform Tablet Kt 94/k 1002 (AKT 6c 535)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im qí-bi₄-ma um-ma SIG₅-pí-a-šur ú PUZUR₄-a-šur-ma a-na-kam ki-ma ni-iš-ta-na-me-ú ma-tum da-al-ḫa-at-ni ú tí-ir-tí kà-ri-im da-na-at-ni tí-ir-tí-ni a-dí ma-lá ú ší-ni-šu i-li-kà-ku-um a-ta ú-za-ni-ma lá ta-áp-té-té-e a-ma-kam ki-ma ša-lu-um KÙ.BABBAR 1 ma-na.TA ša na-áš-a-ni-ni šu-ma ḫa-ra-an sú-ki-ni-im ša-al-ma-at tí-ir-ta-kà li-li-kam ú-za-ni pì-té lu i-na ma-ṣa-ra-tim AN.NA 10 ma-na nu-šé-ra-ba-am tí-ir-ta-kà li-li-áb-/kam-ma a-na <big_gap> tí-ir-tí-ni i-ḫi-id 2 ma-na KÙ.BABBAR a-na pá-ni-ni šé-bi₄-lá-am ú i-na qé-er-bi₄-ma 10 ma-na URUDU SIG₅ ša <gap> KÙ.BABBAR ṣí-pá-ra-tim <big_gap><gap> e-ki-im za-áp-ru-tim šé-bi₄-lam